ഭാര്യയുടെ അശ്ലീല ദൃശ്യങ്ങള് സമൂഹമാധ്യമങ്ങളിലൂടെ പ്രചരിപ്പിച്ച യുവാവ് അറസ്റ്റില് മുംബൈ: വിവാഹമോചനം ലഭിക്കാന് ഭാര്യയുടെ അശ്ലീല ദൃശ്യങ്ങള് സമൂഹമാധ്യമങ്ങളിലൂടെ പ്രചരിപ്പിച്ച യുവാവ് അറസ്റ്റില്. യുവതിയുടെ പരാതിയില് കേസ് രജിസ്റ്റര് ചെയ്തതിനു പിന്നാലെ യുവാവ് മുംബൈയില് നിന്നും കടന്നുകളഞ്ഞു. ചൊവ്വാഴ്ച ഉത്തര്പ്രദേശിലെ ശ്രാവസ്തിയില് നിന്നാണ് ഇയാളെ പോലീസ് പിടികൂടിയത്. ഭാര്യയില് നിന്നും വിവാഹ മോചനം നേടാനാണ് യുവാവ് ദൃശ്യങ്ങള് പ്രചരിപ്പിച്ചതെന്ന് പോലീസ് പറഞ്ഞു. ഭാര്യയുടെ ദൃശ്യങ്ങള് യുവാവിന് കൈമാറിയ ആളെയും പോലീസ് പിടികൂടി. ഭാര്യയുടെ ദൃശ്യങ്ങള് ഭര്ത്താവിനു നല്കിയ ആള് യുവതിയെ ബലാത്സംഗം ചെയ്തിരുന്നു. ഇയാള് സംഭവത്തിന്റെ ദൃശ്യങ്ങള് പകര്ത്തുകയും ദൃശ്യങ്ങള് പ്രചരിപ്പിക്കാതിരിക്കണമെങ്കില് 5.20 ലക്ഷം രൂപ നല്കണമെന്ന് യുവതിയോട് ആവശ്യപ്പെടുകയും ചെയ്തു. പണം ലഭിക്കാതിരുന്നതിനെത്തുടര്ന്ന് ഇയാള് വീഡിയോ ഭര്ത്താവിന് അയച്ചു നല്കി. തുടര്ന്നാണ് ഭര്ത്താവ് വിവാഹമോചനം ആവശ്യപ്പെട്ട് ഭാര്യയെ ഭീഷണിപ്പെടുത്താന് ആരംഭിച്ചത്. യുവതിയുടെ പരാതി പ്രകാരം ഇരുവര്ക്കുമെതിരെ ബലാത്സംഗം, പിടിച്ചുപറി, ഇന്ത്യന് ശിക്ഷാനിയമത്തിലെ മറ്റ് വകുപ്പുകള് എന്നിവ പ്രകാരം കേസ് രജിസ്റ്റര് ചെയ്തിട്ടുണ്ടെന്ന് ദിയോനാര് പോലീസ് പറഞ്ഞു. Tags latest news Sex shortlink